
Gan ddefnyddio’r proffil disgybl a roddir, nodwch sut y gellid cwrdd ag agweddau penodol
o ddatblygiad cyfannol y plentyn mewn lleolaid adyysgol. Defnyddiwch gyfeiriadau at ddamcaniaaethau perthnasol, ymchwil ac enghreifftiau o arfer rhagorol fel sail i hyn.

Mae gan athrawon cyfrifoldeb mawr wrth gynorthwyo gyda datblygiad plentyn. Rhaid iddynt sicrhau bod y dysgwyr yn dangos cyflawniad a dilyniant ar draws yr holl Feysydd Dysgu trwy arsylwi, asesu a chynllunio gofalus ac effeithiol. Dywed y cwricwlwm newydd, rhaid ei fod yn “adlewyrchu’r profiadau, gwybodaeth a sgiliau y dylai plant ddod ar eu traws drwy gydol eu haddysg. (Newton, 2020, tud 2) Mae’r dull cyfannol yn canolbwyntio ar bwysigrwydd lles personol, corfforol ac emosiynol plentyn yn enwedig yn ystod eu blynyddoedd cynnar. Mae’r datblygiad yma yn allweddol i ddatblygiad cynnar plentyn. Dywedir eu bod yn adlewyrchu’r profiadau, gwybodaeth a sgiliau y dylai plant ddod ar eu traws drwy gydol eu haddysg.

Yn sicr, rhaid i athrawon y blynyddoedd cynnar monitro datblygiad plentyn gan adlewyrchu unrhyw bryderon. Nododd athro dosbarth Ella llawer o gryfderau yn ei phroffil Cyfnod Sylfaen ond nododd nifer o bryderon yn ogystal ag oedd yn tynnu sylw at ei datblygiad llawn o fewn y meysydd dysgu.  Mae mewnbwn cynorthwywyr dysgu eraill yn hanfodol wrth edrych ar ddatblygiad cyflawn Ella.
Wrth astudio Proffil Cyfnod Sylfaen Ella, dangosai hi ychydig o ddatblygiad emosiynol cadarnhaol ond yn dangos nifer o agweddau anaeddfed iawn. Dywed un o ddamcaniaethau Erik Erikson pan fod plentyn yn teimlo’n ansicr maent yn edrych tuag at eu prif ofalwr am sefydlogrwydd a chysondeb gofal. (McLeod, 2013, tud 2)  Mae hyn yn rhywbeth a welir yn Ella. Er ei bod wedi mynychu’r lleoliad ers 6 mis bellach, mae’n dal i deimlo gor-bryder wrth wahanu wrth ei mam. Dangosai ei bod yn gweld amgylchedd yr ysgol yn ddryslyd a nodir ei bod yn ei chael hi’n anodd dilyn arferion ystafell ddosbarth. Mae’r damcaniaeth yn nodi bod y canlyniad o gyflawni cydbwysedd delfrydol o fenter unigol a pharodrwydd i weithio gydag eraill yn golygu bod yr unigolyn yn cael ymdeimlad o bwrpas ac er mwyn gwella hyn rhaid datblygu ymdeimlad o ymddiriedaeth a fydd yn cario i berthnasoedd eraill.  (McLeod, 2013, tud 2) Am ei hoedran dylai Ella (yn ôl Erikson) fod yn dechrau cynllunio gweithgareddau, gwneud gemau, a chychwyn gweithgareddau gydag eraill. Os cânt y cyfle hwn, gall ddatblygu ymdeimlad o fenter ac yn teimlo'n ddiogel a fydd yn arwain at fwynhau mynychu’r ysgol. 
Byddai amserlen weledol yn helpu Ella i ddeall trefn a strwythur wrth iddi gyrraedd ar ddechrau diwrnod ysgol ac yn ei gwneud iddi ymlacio gan wybod yr hyn sydd o’i blaen. Dywed Confensiwn y Cenhedloedd Unedig ar Hawliau Plant, “children should be informed, involved and consulted about all decisions that affect their lives.” (Kellett, 2010, tud 195) 
Mae’n gadarnhaol bod Ella’n dechrau cyfleu ei theimladau ac yn dangos emosiynau gwahanol.  Dechreuai i ddeall bod teimladau gwahanol gan eraill yn gallu newid ac felly byddai rhyw elfen o empathi yn dechrau ymddangos.  Er hyn mae Ella dal i fod yn ddibynnol iawn ar gwmni a chyfarwyddiadau oedolion gan ei gweld hi’n anodd i wneud dewisiadau.  Profai hyn bod ganddi hunan hyder isel a gall hyn i gael effaith ar sut mae hi’n canfod eu hun ac o ganlyniad methu gwneud penderfyniadau. Wrth ddatblygu’n araf, mae tuedd iddynt feddwl eu bod yn colli allan ar rywbeth arall wrth wneud penderfyniadau ac felly mae’n bwysig i’r athro dosbarth ddathlu camau bach o ddatblygiad Ella ym mhob agwedd o fywyd ysgol.  Gwelwyd hyn yn fy mhrofiadiau Pontio gyda Seren yr wythnos, Siart ymddygiad a murlun gwaith gwych. Byddai rhain yn enghreifftiau byddai o fudd i ddatblygiad Ella i wellau’i hyder.  Dywed TeachStarter (2019) bod dathlu llwyddiant yn cael effaith sylweddol ar “memory, learning, motivation and other cognitive functions.”  Ffordd arall o helpu Ella dysgu a rheoli am ei hemosiwn ydy drwy ddigon o storiau. Byddai’r Rhaglen “Pori Drwy Stori” sy’n helpu plant y Derbyn â’u llythrennedd yn ffordd effeithiol o wneud hyn. Y mae’n darparu digon o eirfa emosiynol gyda chynnwys creadigol er mwyn gwella llythrennedd. (Llywodraeth Cymru, 2017, tud 12)  Trwy ddefnyddio adnoddau’ rhaglen adref ac yn yr ysgol, bydd hyn yn datblygu rhwystr pennaf Ella (sy’n peri gofid) sef ei hiaith cyfyngedig.  Mae ei siarad yn aneglur gan roi atebion un gair.  Mae’n bwysig nawr i gydnabod hyn yn syth gan feithrin iaith i allu fynegi emosiwn drwy eiriau. Mae angen helpu Ella i ffocysu ar roi eiriau i deimladau er mwyn gallu dechrau rheoli emosiynau’n well. Yn sicr byddai hyn yn atgyfnerthu datblygiad Ella’n fwy positif gan arwain at gynnydd araf ond cadarnhaol ac annog hunan hyder.

Dywed Theori Systemau ecolegol Bronfenbrenner bod yr amgylchedd yn effeithio ar ddatblygiad plentyn. Mae’r theori mewn trefniant o bedwar strwythur rhyng-gysylltiedig. Un enghraifft yw’r “Microsystem” sydd â nodweddion corfforol penodol, lle mae person wedi'i leoli, fel y cartref neu faes chwarae, ac y gall y person sy'n datblygu rhyngweithio mewn ffordd wyneb yn wyneb ag eraill. Y lleoliad yw un lle mae gweithgareddau a rhyngbersonol a chysylltiadau yn cymryd rhan dros amser yn elfennau cyfansoddiadol. (Rosa. E a Tudge. J, 2013, tud 4 )

Mae plant ifanc yn tyfu'n gyflym ac mae eu hamgylchedd yn cael effaith sylweddol ar eu datblygiad corfforol. Mae’r datblygiad hwn yn cynnwys sgiliau echddygol bras a manwl. (Hamilton,  2017, tud 1) Dangosai Ella trafferthion yn y ddau sgil yma; mae eu symudiadau mawr yn ymddangos yn simsan ac mae eu sgiliau echddygol gyda’r dwylo a’r bysedd yn wan.   Mae Ella dal yn ddibynnol ar oedolyn ar gyfer nifer o weithgareddau ac angen cefnogaeth.   Mae angen cefnogaeth athro dosbarth Ella i ddarparu digon o gyfleoedd iddi i feithrin sgiliau corfforol gan arwain at annibynnedd a hyder wrth chwarae. Yr ardal allanol fydd yn hybu hwn orau. “Outdoor learning shows great potential as a tool for health promotion and improving educational outcomes and a key component for the development of children. (Marchant, 2019, tud 3) Dylai Ella cael digon o gyfleodd i chwarae rhydd ar feiciau, sgwteri, fframau dringo gan wella rheolaeth a chyflymder. Yn ogystal â chwarae rhydd mae angen digon o sesiynau ymarfer corff strwythuredig ar Ella. Fe fyddai bocs ymarfer corff gydag offer megis rhaffau sgipio, peli, batiau o fydd mawr iddi er mwyn cael profiadau eang oherwydd bod y ffordd hyn o ddysgu yn ffocysu ar “experimental, hands-on learning in real-life environments through senses, e.g, through visual, auditory, and tactile means, improving students’ (Khan, 2019 tud 2)

Dangosai Ella cyfyngiad yn ei rhan uchaf o’r corff sef y sgiliau modur bach. Nodir sawl gwaith ym mhroffil Ella  yn y Maes Iaith, Llythrennedd a Chyfathrebu'r diffyg rheolaeth dwylo, bysedd ac ysgrifennu sydd ganddi.  Mae datblygu'r tasgau pwysig yma yn hanfodol gan fagu annibynnedd yn raddol.  Mae’n bwysig i addysgwyr Ella i ddatblygu’r sgiliau sylfaenol yma’n syth ac felly byddai gosod Gorsaf Marcio yn y dosbarth yn fuddiol iawn.  Dylai’r orsaf cynnwys sisyrnau, creonau a phensiliau meintiau gwahanol gyda gweithgareddau diddorol yw nodi nad yw Ella wedi sefydlu dewis llaw bendant yn ei hysgrifennu. Mae hyn yn dangos bod sgiliau echddygol bach gwan ganddi ac yn blino wrth ysgrifennu ac felly’n newid dwylo yn ystod gweithgareddau echddygol bach. Mae angen dod o hyd i’r llaw ddominyddol gydag Ella a gellir dod o hyd i hyn wrth iddi ddewis y mwyafrif o wrthrychau sydd o’i blaen gyda’i hochr dymunol.  Yn dilyn hyn, mae’n bwysig i weithio ar reolaeth pensil gyda gafael pensil da a fydd yn galluogi’r plentyn i symud y pensil gan wneud symudiadau bach a fydd yn llifo gan arwain at linellau syth a chrwm. Mae effeithlonrwydd sgiliau echddygol manwl yn dylanwadu’n sylweddol ar safon y gwaith yn ogystal chyflymder ac ansawdd y gwaith. (Wainwright, 2019, tud 2-3)  Ar ôl llwyddo i wella rheolaeth pensil, byddai angen darparu digon o weithgareddau datblygu sgiliau creadigol yn gwella gan allu creu siapiau mwy cymhleth o ddilyn llinellau igam ogam ac ysgrifennu cynnar fel ffordd ymlaen a fydd yn arwain at ffurfio llythrennau.

Sylfaen y fframwaith cysyniadol yw damcaniaeth datblygiad cymdeithasol – “arweiniodd y ddamcaniaeth hon at fodelau o ddysgu cymdeithasol sy’n rhagdybio bod dysgu yn ddibynnol ar ryngweithio a chydweithio rhwng athro a dysgwr mewn perthynas sy’n symbiotig. (Daly, 2020, tud 4) Mae rhyngweithio cymdeithasol cynnar yn hanfodol ar gyfer datblygiad plentyn a gyda’r amgylchedd cywir, gellir datblygu sgiliau ieithyddol cryf, creadigrwydd, empathi, cyfathrebu a hyder.  Y sgiliau yma sydd angen i Ella i ddatblygu er mwyn iddi gael y gefnogaeth emosiynol a chymdeithasol.  

Dechreuai diwrnod Ella ar yr ochr negyddol gan nad yw hi bob amser yn hapus i wahanu oddi wrth ei mam bob bore. Disgwylir i blant y blynyddoedd cynnar i fod yn emosiynol am y diwrnodau cyntaf, ond ar ôl chwe mis yn yr un lleoliad, disgwylir gwelliant yn yr agwedd yma a hyder.  Gall athro ddosbarth Ella annog ei brwdfrydedd i fynychu’r ysgol gan ddewis gweithgareddau hwylus ac anstrwytheredig sydd o ddiddordeb iddi ddenu Ella i’r ysgol. Bydd hyn yn datblygu hunan hyder a hun ân reolaeth. “Arferion syml ar gyfer ymwybyddiaeth ofalgar yn helpu i leddfu gorbryder” (Hughes, 2020 tud .115) 

Y rhan sy’n taro ym mhroffil Ella o ran sgiliau cymdeithasol, ydy’r ffaith nad ydy hi’n barod i ryngweithio ag oedolion na chyfoedion ac y mae’n chwarae ar ei phen ei hun gan ddangos diffyg ymwybyddiaeth o gyfoedion.   Felly, mae’n hanfodol i adeiladu perthnasau a hwy a’r peth mwyaf allweddol ydy i fod yn bositif.  Mae angen ffocysu ar y pethau y gellir gwneud gan esbonio'r hyn sydd angen i ddigwydd.  Mae rhan allweddol gydag oedolion yma i gefnogi Ella trwy ymgysylltu a hi yn ystod y chwarae gan barchu ei phenderfyniadau chwarae. Mae angen iddynt i wneud gweithgareddau sy’n cael eu harwain gydag Ella yn ganolog a’i chefnogi yn yr holl feysydd dysgu gan hefyd i ryngweithio  gyda’i chyfoedion. Yn sicr, bydd gweithgareddau ag arweinir gan oedolion yn hybu sgwrs, cyd-chwarae ag oedolion, rhannu, cyd-weithredu a llawer mwy a fydd hwn yn sail gadarn a phositif i Ella.  

Wrth edrych ar sgiliau cymdeithasol Ella y mae’n nodi ei bod yn amharod i rannu adnoddau yn ystod gweithgareddau, ffordd o ddatrys hyn yw gwneud defnydd o’r ardal allanol sy’n rhoi cyfle iddi ddatblygu ei hyder. Gall athro cynorthwyo’r datblygiad hyn drwy addysgu yn yr awyr agored ac yn cyfrannu at ddatblygiad ieithyddol modern ac yn effeithiol wrth ddatblygu sgiliau cymdeithasol a chreadigrwydd (Ozyilmaz, 2017 tud 5). Mae rôl athro yn hanfodol i ddatblygiad plentyn i unrhyw fath o ddysgu allanol. Anogir chwarae rhydd, archwilio gan wneud y plentyn yn ganolog i ddatblygu sgiliau. Pwysleisiaf ar y strategaeth yma oherwydd nodir yn y profiad pontio y gall newid ddigwydd mewn disgyblion o fewn 3 wythnos. Wrth edrych ar agwedd cymdeithasol Ella, mae angen rhaglen i’w hannog i ymgysylltu a rhyngweithio gyda’i hamgylchedd gan ganolbwyntio ar yr ardal allanol er mwyn adeiladu a rai hunan hyder a theimlad positif i allu cwblhau gweithgareddau bach a syml ond yn adeiladol.

Er bod sgiliau cymdeithasol Ella yn ymddangos yn wan, nodir ei bod yn aelod poblogaidd ac yn hapus o’r dosbarth sy’n dangos hoffter at blant eraill. Dangosai ymchwil bod “sense of community could be regarded as a ‘‘catalyst’’ for participation and community development” hefyd y mae “friendship, peer acceptance, and social relations enhance the development of social skills” (Prati, 2017, tud 3) Felly mae’n hyn yn atgyfnerthu’r Diddorol yw sylwi ei bod hi’n mwynhau cael plant eraill i ‘ofalu amdani’ a bydd Ella’n elwa yn y sefyllfa yma gan ddysgu trwy ddynwared plant eraill gan edrych arnynt fel model-rol sef dilyn ymddygiad dysgedig.Mae sicrhau dechreuad llwyddiannus i blentyn oed Cyfnod Sylfaen yn hanfodol, gan gyflawni addysgu safonol.  Rhaid cyd-bwyso’r chwarae a’r dysgu gan roi cyfleoedd di-ri a fydd yn dangos datblygiad llawn.  Ym mhob cyfarfyddiad, dylai addysgwyr gwneud penderfyniadau am yr adnoddau y defnyddir ac am y cwestiynau a gofynnir.  Cadarnhaol ydy’r ffaith mai merch fach hapus a phoblogaidd ydy Ella sy’n sylfaen positif i’w datblygiad.  Gydag ymyrraeth gywir a phriodol, fe fydd ei hymddygiad cymdeithasol yn gwella gan sefydlu’i hymddygiad emosiynol. Daw nodweddion pwysig megis rhannu ag eraill, datrys problemau, cyd-weithredu a chyfranogiad grŵp yn fwy naturiol i Ella wrth ddynwared ei chyfoedion a dilyn arferion da. Mae cynnal gweithgareddau corfforol yn hyrwyddo tyfiant a datblygiad iachus ac mae angen y gweithgareddau yma ar Ella er mwyn gwella’i sgiliau echddygol, canolbwyntio a meddwl. Felly rôl addysgwyr Ella ydy sicrhau datblygiad yn yr holl feysydd dysgu gan asesu a monitro’n rheolaidd gan ymyrryd yn briodol i sicrhau datblygiad i’w llawn botensial hi.

